Miquel Martí i Pol

Miquel Martí i Pol, c' esteut on powete ki scrijheut e catalan. Il a nexhou li 19 di måss 1929, a Roda de Ter, ey il a morou li 11 di nôvimbe 2003, a Vic, todi e l' Catalogne.

 Ratournaedje e walon 
Onk di ses powinmes a stî rmetou e walon pa Lorint Hendscheleplaidî divins Coutcouloudjoû l° 63, nôvimbe 2000.
Discandje di cogne

Di tenawete, li moirt et mi, nos n' fijhans pus k' onk:
nos mougnans ene taeye do minme pwin,
nos bevans nosse vén å minme vere
et passer nos eures a soçner
sins moti, tot lijhant l' minme live.

Di tenawete, li moirt, mi moirt,
si vént mostrer ki dj' so tot seu dins mes cayôs.
Adon, nos dvizans påjhûlmint
do dalaedje do monde et des djonnès feyes
ki dj' n' årè pus djamåy. Påjhûlmint,
nos dvizans d' tot çoula, l' moirt èt mi.

Di tenawete - mins seulmint d' tenawete -
c' est l' moirt ki scrît mes powinmes
et m' les lére, termetant k' dji fwai l' moirt
et djel schoûte sins moti, come dji vou
k' ele mi schoûte, li moirt, cwand c' est k' dji lé.

Di tenawete, li moirt èt mi, nos n' fijhans pus k' onk:
mi moirt et mi, nos n' fijhans pus k' onk et l' tins
s' disfouye al doûce, et nos l' passans
a soçner, l' moirt et mi, plins d' rastena,
sins mezåmenes, po dire di s' etinde.

Après, ttafwait si rmete e plaece
et nos rpurdans tchaeke nosse tchimin.

Marti
Marti
Marti

 Referince